डाॅ. अतुल मिश्रा ने बताया कि मौजूदा समय में जंक फुड एवं फास्ट फूड के बढते इस्तेमाल तथा खान-पान की गलत आदतों के कारण शरीर की हडिडयों को कैल्शियम एवं जरूरी खनिज नहीं मिल पा रहे हैं जिससे कम उम्र में ही हड्डियों का घनत्व कम होने लगा है, हड्डियां घिसने और कमजोर होने लगी हैं। गलत खान-पान एवं जीवन शैली के कारण युवाओं में आर्थराइटिस एवं ओस्टियो आर्थराइटिस की समस्या भी तेजी से बढ रही है। आज देश में घुटने की आर्थराइटिस से पीडित लगभग 30 प्रतिशत रोगी 45 से 50 साल के हैं, जबकि 18 से 20 प्रतिशत रोगी 35 से 45 साल के हैं।